2002/942/EY: Komission päätös, tehty 29 päivänä marraskuuta 2002, Newcastlen tautiin liittyvistä suojatoimenpiteistä Australiassa tehdyn päätöksen 2002/537/EY muuttamisesta (ETA:n kannalta merkityksellinen teksti) (tiedoksiannettu numerolla K(2002) 4760)



Virallinen lehti nro L 325 , 30/11/2002 s. 0049 - 0050



Komission päätös, tehty 29 päivänä marraskuuta 2002, Newcastlen tautiin liittyvistä suojatoimenpiteistä Australiassa tehdyn päätöksen 2002/537/EY muuttamisesta (tiedoksiannettu numerolla K(2002) 4760) (ETA:n kannalta merkityksellinen teksti) (2002/942/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY(1) ja erityisesti sen 22 artiklan 6 kohdan, ottaa huomioon kolmansista maista yhteisöön tuotavien eläinten eläinlääkinnällisten tarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY(2), sellaisena kuin se on viimeksi muutettuna direktiivillä 96/43/EY(3), ja erityisesti sen 18 artiklan 7 kohdan, ottaa huomioon eläinten terveyttä koskevista vaatimuksista yhteisön sisäisessä tuoreen siipikarjanlihan kaupassa ja tuonnissa kolmansista maista 26 päivänä kesäkuuta 1991 annetun neuvoston direktiivin 91/494/ETY(4), sellaisena kuin se on viimeksi muutettuna direktiivillä 1999/89/EY(5), ja erityisesti sen 11 artiklan 1 kohdan, 12 artiklan 2 kohdan, 14 artiklan 1 kohdan ja 14 a artiklan, ottaa huomioon eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY liitteessä A olevassa I luvussa mainittujen erityisten yhteisön säädösten kyseiset vaatimukset, 17 päivänä joulukuuta 1992 annetun neuvoston direktiivin 92/118/ETY(6), sellaisena kuin se on viimeksi muutettuna Euroopan parlamentin ja neuvoston direktiivillä 2002/33/EY(7), ja erityisesti sen 10 artiklan 3 kohdan, sekä katsoo seuraavaa: (1) Victorian osavaltiossa todetun taudinpurkauksen vuoksi komissio teki 2 päivänä heinäkuuta 2002 päätöksen 2002/537/EY(8) Newcastlen tautiin liittyvistä suojatoimenpiteistä Australiassa. (2) Kyseisessä päätöksessä kielletään tiettyjä poikkeuksia lukuun ottamatta elävän siipikarjan ja sen siitosmunien, elävien sileälastaisten lintujen ja niiden siitosmunien, siipikarjasta, sileälastaisista linnuista sekä tarhatuista ja luonnonvaraisista riistalinnuista saadun tuoreen lihan sekä siipikarjanlihavalmisteiden ja siipikarjanlihaa sisältävien tuotteiden tuonti Australiasta 6 päivästä heinäkuuta 2002 1 päivään joulukuuta 2002. (3) Australian viranomaiset ovat ilmoittaneet taudinpurkauksesta ja toimittaneet epidemiologisia tietoja tautitilanteesta Australiassa Newcastlen taudin endeemisten viruskantojen leviämisen ja maassa sovelletun rokotusstrategian osalta. (4) Elintarvike- ja eläinlääkintätoimistoa on pyydetty tekemään tarkastuskäynti Australiaan tautitilanteen arvioimiseksi paikalla sekä siipikarjan ja siipikarjanlihan Australiasta tapahtuvan tuonnin edellytysten mukauttamiseksi tarvittaessa. Tarkastuskäynnin on määrä ajoittua tammikuun 2003 puoliväliin. (5) Australia ilmoitti komissiolle 25 päivänä lokakuuta 2002 uudesta Newcastlen taudin purkauksesta New South Walesissa sijaitsevalla siipikarjatilalla. (6) Tämän vuoksi on aiheellista jatkaa päätöksessä 2002/537/EY vahvistettujen suojatoimenpiteiden soveltamista 1 päivään toukokuuta 2003. Kyseistä päivämäärää on kuitenkin tarkasteltava uudelleen tautitilanteen kehittymisen ja tarkastuskäynnin päätelmien perusteella. (7) Tuoretta sileälastaisten lintujen lihaa saa edelleen tuoda Euroopan yhteisöön tiettyjen testausmenettelyjen jälkeen. Sitä koskevia vaatimuksia on muutettava New South Walesissa äskettäin todetun taudinpurkauksen huomioimiseksi. (8) Tämän vuoksi olisi muutettava päätös 2002/537/EY. (9) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 2002/537/EY seuraavasti: 1) Korvataan 7 artiklassa päivämäärä "1 päivään joulukuuta 2002" päivämäärällä "1 päivään toukokuuta 2003". 2) Korvataan liitteessä olevan mallin (I Eläinten terveystodistus) 2.5.1.1 ja 2.5.1.2 kohdassa ilmaisu "Victorian osavaltio" ilmaisulla "Victorian ja New South Walesin osavaltiot". 2 artikla Tämä päätös on osoitettu kaikille jäsenvaltioille. Tehty Brysselissä 29 päivänä marraskuuta 2002. Komission puolesta David Byrne Komission jäsen (1) EYVL L 24, 30.1.1998, s. 9. (2) EYVL L 268, 24.9.1991, s. 56. (3) EYVL L 162, 1.7.1996, s. 1. (4) EYVL L 268, 24.9.1991, s. 35. (5) EYVL L 300, 23.11.1999, s. 17. (6) EYVL L 62, 15.3.1993, s. 49. (7) EYVL L 315, 19.11.2002, s. 14. (8) EYVL L 173, 3.7.2002, s. 33.